6-os villamos (Szeged)

A szegedi **6-os jelzésű villamos** a *Marx tér* és az *Átrakópályaudvar* között közlekedett. A viszonylatot a Szegedi Közlekedési Társaság üzemeltette.

## Története

### A kisvasút Tisza-parti szakaszának megszüntetése

A Szegedi Kisvasút 1927-ben indult be. Nyomvonala a Rudolf térről (Roosevelt tér) a Tisza-parton az Átrakó pályaudvaron át vezetett a Szeged környéki faluk felé, a végállomása Ásotthalom, illetve Pusztamérges voltak. Az 1930-as években a Tisza-part közelében épült klinikáknak problémát jelentett a mozdonyok füstképződése valamint a vonat haladásával járó zajterhelés. Ezen okok miatt a kisvasút Tisza-parti szakaszának megszüntetése merült fel.

Ezzel a problémával azonban csak 1949-ben foglalkoztak először. A MÁV és a KPM (Közlekedési és Postaügyi Minisztérium) a megszüntetés és a villamos kiépítése ellen tiltakozott. Indokként azt vetették fel, hogy így az Erzsébet rakparton lenne egy új átrakó állomás, ahol át lehetne szállni a villamosra, és a Szeged környékéről piacra járó eladóknak költségesebb lenne az eljutás. 1950. február 20-ától leállították a vonatforgalmat a kisvasút Tisza-parti szakaszán. 23-ától ideiglenes buszjárat közlekedett a vasút helyett a villamos átadásáig. A Dugonics tér és a Tisza pu. között 1110 méter hosszú, új egyvágányú pálya készült a meglévő teherforgalmi szakasz átépítésével. A nyomvonal az akkori *Vaspálya utca–Szövetkezeti út* volt.

### A 3-as villamos módosítása

1950. március 1-jétől a 3-as villamos a *Belvárosi temető–Aradi vértanúk tere*, később a *Belvárosi temető – Átrakó pu.* között közlekedett. A kisvasútig csak csatlakozás esetén jártak ki a járművek. Utasszámlálást is végeztek, a Dugonics tértől kifelé alacsonyabb volt az utasszám.

### A 6-os villamos

1950 elején felújították és némileg meghosszabbították az 1931-ben épült, de azóta részben elbontott Boross József utcai vágányt, amelyet a kiskundorozsmai villamos is használt később. A Marx téren 135 méter hosszúságban építettek egy kitérőt, amely teherforgalmi célokat is szolgált. A Kálvária téren egy deltavágány is épült a villamos számára. 1950. június 1-jén indult be a 6-os villamos a *Marx tér* és az *Átrakó pu.* között. Egy jármű közlekedett, 24 perces fordulóidővel. A vonal hossza 3,553 kilométer volt. Ezzel egyidőben a 3-as végállomása visszakerült a Somogyi utcába.

 Fájl:Szeged villamosvonalai 1950.svg
1952-ben átépítették a Kálvária sugárúti szakaszt a Dugonics tér és a Veresács utca között, emiatt július 3. és október 6. között a 6-os villamos az *Aradi vértanúk tere* és az *Átrakó pu.* között járt. A második világháborúban lebombázott vasúti Tisza-híd megmaradt részeinek bontása miatt 1953. március 31-től a Marx tér felől csak a hídromig jártak a villamosok.

1963. november 11-től viszonylat-átszervezések történtek. A 6-os villamost lerövidítették, csak a *Dugonics tér* és az *Átrakó pu.* között jártak. Az üzemideje is változott, ideiglenes járat lett, csak szerdán és szombaton (piaci napokon) közlekedett. A kisvasúton, így a 6-os járaton is kevesebb utas volt, mert a piacra járó eladók már inkább autóval közlekedtek. Ezt követően az SZKV utasszámlálást végzett. A villamosjáratot 1966. május 22-én megszüntették. A vágányokat felszedték az Átrakó pályaudvartól a Dugonics térig, a Marx téren a Boross József utcai vágánykapcsolatig. A Kálvária téren lévő deltavágányt is elbontották. A Tisza-part és a Dugonics tér között felújították a Lenin körutat (Tisza Lajos körút). A vágányok helyén parkolókat jelöltek ki, a klinika környékén pedig parkosították a területet.

## Források

* Sablon:Cite book
* Százéves a szegedi villamosközlekedés (pdf) 7–8. szkt.hu (2008-10-06). Archived from the original on október 5, 2013. Retrieved on október 26, 2013.

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap